Zoeloekoningin as tussentydse leier aangewysKoningin Mantfombi MaDlamini Zulu (Foto: Maybelle Boma/Facebook) Koningin Mantfombi MaDlamini Zulu is Sondag as die tussentydse opvolger van die Zoeloevolk aangewys, kragtens wyle koning Goodwill Zwelithini se testament. Sy sal aan bewind bly totdat ‘n opvolger amptelik aangewys is om as monarg van die Zoeloevolk oor te neem. Koningin Zulu (64) het in 1973 met koning Goodwill Zwelithini getrou. Zwelithini is Donderdag ter ruste gelê. Die koningin sal na verwagting een van haar seuns aanwys as nuwe koning. Sy het agt kinders, insluitend vyf seuns, by Zwelithini gehad. Gerugte doen die ronde dat sy waarskynlik haar eerste seun, prins Misuzulu Zulu, sal aanwys as die volgende Zoeloekoning. Sy het tot dusver dieselfde monargale status as haar man geniet, sonder die omvang van sy mag. Sy sal egter tydens haar tussentydse bewind ook die politieke en beskermingsverantwoordelikhede aanvaar. Sy is die suster van koning Mswati III, die huidige koning van eSwatini (Swaziland). Queen Mantfombi MaDlamini Zulu???????????? We are led???? #QueenMantfombiMaDlaminiZulu pic.twitter.com/LQTVSpzzec — NormaM (@noma_mnguni) March 21, 2021